Slovenská agentúra pre rozvoj investícií a obchodu

Slovenská agentúra pre rozvoj investícií a obchodu (skr. SARIO) je štátna agentúra na podporu investícií Slovenskej republiky v pôsobnosti Ministerstva hospodárstva Slovenskej republiky.

SARIO sa usiluje o príliv investícií s exportným potenciálom a pridanou hodnotou na Slovensko, podporuje exportné aktivity slovenských spoločností na globálnom trhu a iniciuje transfer najmodernejších inovatívnych technológií do výrobnej praxe.

Medzi úspechy agentúry patria investičné projekty spoločností — Jaguar, Land Rover, KIA, Groupe PSA, Amazon, Volkswagen Slovakia, MinebeaMitsumi, Embraco, Honeywell a mnoho ďalších.

Poslaním Slovenskej agentúry pre rozvoj investícií a obchodu je akcelerovať investičný, exportný a inovačný potenciál Slovenska so zámerom premeniť krajinu na technologické centrum atraktívne pre zahraničných investorov, odborníkov a potenciálnych obchodných partnerov, ako aj rozvíjať exportný potenciál SR v globálne konkurencieschopných odvetviach a teritóriách, podporovať expanziu etablovaných firiem, zahraničné investície, zvyšovať zamestnanosť v odvetviach s vysokou pridanou hodnotou vo všetkých regiónoch v súlade so stratégiou a hospodárskou politikou vlády SR.

Slovenská agentúra pre rozvoj investícií a obchodu prispieva k transferu technológií, prepájaním vedeckej a podnikateľskej sféry, poskytovaním efektívnych proklientsky orientovaných služieb, nástrojov a platforiem pre medzinárodne orientované firmy a rozvíja exportné príležitostí pre produkty, služby a inovácie slovenských podnikateľských subjektov pre ich uplatnenie na globálnom trhu.

Slovenská agentúra pre rozvoj investícií a obchodu je tím profesionálov, ktorí vďaka svojej odbornosti, kompetencii a profesionálnej sieti kontaktov posúvajú Slovensko vpred. Okrem služieb na podporu prílevu investícií a rozvoja zahraničného obchodu agentúra reaguje na aktuálne trendy a požiadavky cieľových skupín, vďaka čomu rozvinula nové služby a stala sa expertným a konzultačným tímom s globálnou pôsobnosťou nielen pre komerčné subjekty, ale aj pre predstaviteľov verejnej správy a samospráv, svetových firiem, veľvyslanectiev a akademickej obce.

Víziou agentúry do budúcnosti je snaha prezentovať Slovensko ako atraktívnu krajinu pre podnikanie zahraničných investorov s cieľom vytvárať pracovné miesta, najmä v odvetviach s vysokou pridanou hodnotou a zároveň prezentovať slovenské firmy ako spoľahlivých a konkurencieschopných obchodných partnerov na globálnom trhu.

Ocenenia 
2003
SARIO získala ocenenie European IPA Awards 2003 - Medzinárodné renomé služieb podpory investícií SARIO bolo ocenené ako Najrýchlejšie sa rozvíjajúca investičná agentúra v Európe pre rok 2003, ktoré udeľuje britský časopis Strategic Direct Investor.

2007
Najlepšia európska investičná agentúra pre high‒tech investície na svetovej investičnej konferencii vo francúzskom La Baule pre rok 2007

2011
SARIO - najlepšia investičná agentúra Východnej Európy

Slovenská agentúra pre rozvoj investícií a obchodu (SARIO) získala prvenstvo v rámci regiónu Východnej Európy v prestížnom hodnotení časopisu Site Selection „Global Best to Invest 2011“.

2012
SARIO - najlepšia investičná agentúra Východnej Európy

Slovenská agentúra pre rozvoj investícií a obchodu (SARIO) získala prvenstvo v rámci regiónu Východnej Európy v prestížnom hodnotení časopisu Site Selection „Global Best to Invest 2012“.

2013
SARIO – najlepšia investičná agentúra Východnej Európy za rok 2013 podľa časopisu Site Selection

Slovenská agentúra pre rozvoj investícií a obchodu (SARIO) získala prvenstvo v rámci regiónu Východnej Európy v prestížnom hodnotení časopisu Site Selection 'Global Best to Invest 2013'.

2017
SARIO najlepšia investičná agentúra v SVE a Turecku 2017

Agentúra SARIO prevzala 2. apríla 2017 v Spojených arabských emirátoch ocenenie Investment Award 2017, ako najlepšia agentúra na podporu investícií pre región východnej, strednej Európy a Turecka.

2018
Ocenenie za investičný projekt na AIM 2018 - Investment Award 2018, ako najlepšia agentúra na podporu investícií pre región východnej, strednej Európy a Turecka za investičný projekt MinebeaMitsumi Inc.

Externé odkazy 
 Domovská stránka

Ekonomika na Slovensku
Ministerstvo hospodárstva Slovenskej republiky
Organizácie na Slovensku